ȘTIRI… INFORMAȚII… EVENIMENTE… (XXXV)

ȘTIRI… INFORMAȚII… EVENIMENTE… (XXXV)

1.04.1859 – Franţa, Marea Britanie, Rusia, Prusia şi Regatul Sardiniei recunosc, în cadrul Conferinţei reprezentanţilor puterilor garante, dubla alegere a lui Alexandru Ioan Cuza ca domn al Munteniei şi Moldovei.

***

1.04.1904 – România aderă la Convenţia internaţională cu privire la unitatea tehnică a drumurilor de fier, încheiată la Berna, la 03.05.1866.

***

3.04.1850 – Domnitorul Grigore Alexandru Ghica a înfiinţat Corpul Jandarmilor.

***

4.04.1714 – Domnitorul Constantin Brâncoveanu este detronat la Bucureşti.

***

4.04.1907 – S-a născut chimistul Coriolan Drăgulescu, membru al Academiei Române, membru al Consiliului Uniunii Internaţionale de Chimie Pură şi Aplicată („Teoria şi practica măsurării pH-ului”, „Analiza chimică volumetrică”, „Chimia structurală modernă”).

***

4.04.1945 – Legea nr.260 extinde legislaţia română pe tot teritoriul Transilvaniei eliberat de sub ocupaţia ungară, anulând acţiunea legislaţiei ungare.

***

5.04.1932 – S-a născut scriitorul Fănuş Neagu, membru corespondent al Academiei Române, director al Teatrului Naţional „I. L. Caragiale” din Bucureşti (1993-1997) („Îngerul a strigat”, „Frumoşii nebuni ai marilor oraşe. Fals tratat despre iubire”, „Amantul Marii Doamne Dracula”) (m. 24.05.2011).

***

5.04.1973 – La clinica chirurgicală nr.2 din Tg. Mureş, o echipă de medici, condusă de Prof.Dr. Ioan D. Popa, efectuează prima operaţie pe cord deschis din România.

***

6.04.1941 – S-a născut naistul Gheorghe Zamfir, membru al Societăţii Compozitorilor din Franţa din anul 1972.

***

9.04.1916 – A avut loc, la Ateneul Român din Bucureşti, prima audiţie a Suitei a II-a, de George Enescu, sub bagheta compozitorului.

***

10.04.1912 – S-a născut părintele arhimandrit Ilie Cleopa, teolog şi duhovnic la Mănăstirea Sihăstria (m.02.12.1998).

***

11.04.1834 – Se reprezintă, la Iaşi, „Cantata pastorală sau serbarea păstorilor moldoveni”, primul spectacol muzical în limba română.

***

11.04.1880 – Ia fiinţă prima direcţie a Căilor Ferate Române.

***

13.04.1930 – S-a născut Sergiu Nicolaescu, regizor, actor, producător, om politic (m. 3.01.2013).

Contents